P6_TA(2005)0257

Genopretning af hellefiskbestandene *

Europa-Parlamentets lovgivningsmæssige beslutning om forslag til Rådets forordning om en genopbygningsplan for hellefisk inden for rammerne af Organisationen for Fiskeriet i det Nordvestlige Atlanterhav (KOM(2004)0640 — C6-0197/2004 — 2004/0229(CNS))

(Høringsprocedure)

Europa-Parlamentet,

- der henviser til Kommissionens forslag til Rådet (KOM(2004)0640) [1],

- der henviser til EF-traktatens artikel 37, der danner grundlag for Rådets høring af Parlamentet (C6-0197/2004),

- der henviser til forretningsordenens artikel 51,

- der henviser til betænkning fra Fiskeriudvalget (A6-0116/2005),

1. godkender Kommissionens forslag som ændret;

2. opfordrer Kommissionen til at ændre sit forslag i overensstemmelse hermed, jf. EF-traktatens artikel 250, stk. 2;

3. opfordrer Rådet til at underrette Parlamentet, hvis det ikke agter at følge den tekst, Parlamentet har godkendt;

4. anmoder Rådet om at høre Parlamentet på ny, hvis det agter at ændre Kommissionens forslag i væsentlig grad;

5. pålægger sin formand at sende Parlamentets holdning til Rådet og Kommissionen.

KOMMISSIONENS FORSLAG | ÆNDRINGER |

Ændring 1

Titel

Forslag til Rådets forordning om en genopbygningsplan for hellefisk inden for rammerne af Organisationen for Fiskeriet i det Nordvestlige Atlanterhav (NAFO) | (Denne ændring finder anvendelse i hele teksten. Vedtagelse af ændringen indebærer, at der må foretages tilsvarende ændringer i hele forslaget.) |

Ændring 2

Betragtning 7

(7) Det er derfor nødvendigt at gennemføre genopbygningsplanen permanent. Med henblik herpå bør der fastlægges en procedure for meddelelse af listen over de fartøjer, som har fået udstedt en særlig fiskeritilladelse i henhold til Rådets forordning (EF) nr. 1627/94 af 27. juni 1994 om generelle bestemmelser for de særlige fiskeritilladelser. | (7) Det er derfor nødvendigt at indarbejde genopretningsplanen i fællesskabslovgivningen på et fast grundlag. Med henblik herpå bør der fastlægges en procedure for meddelelse af listen over de fartøjer, som har fået udstedt en særlig fiskeritilladelse i henhold til Rådets forordning (EF) nr. 1627/94 af 27. juni 1994 om generelle bestemmelser for de særlige fiskeritilladelser. |

Ændring 3

Betragtning 9

(9) Det er nødvendigt med supplerende kontrolforanstaltninger for at sikre, at genopbygningsplanen gennemføres effektivt i EF, og at der er den fornødne sammenhæng mellem genopbygningsplanen og de genopretningsplaner, som Rådet har vedtaget for andre områder. Sådanne foranstaltninger bør omfatte en forpligtelse for fartøjerne til i forvejen at anmelde deres ankomst til en havn udpeget af medlemsstaterne og en forpligtelse til reduktion af tolerancemargenerne. | (9) Det er nødvendigt med supplerende kontrolforanstaltninger for at sikre, at genopbygningsplanen gennemføres effektivt i EF, og at der er den fornødne sammenhæng mellem genopbygningsplanen og de genopretningsplaner, som Rådet har vedtaget for andre områder. Sådanne foranstaltninger bør omfatte en forpligtelse for fartøjerne til i forvejen at anmelde deres ankomst til en havn udpeget af medlemsstaterne. |

Ændring 4

Artikel 3, stk. 1, afsnit 2

Hvis NAFO beslutter, at disse TAC'er ikke sikrer et bæredygtigt fiskeri efter den pågældende bestand, justerer Rådet efter forslag fra Kommissionen med kvalificeret flertal de TAC'er, der er fastsat første afsnit, i overensstemmelse med NAFO-beslutningen. | Hvis NAFO beslutter, at disse TAC'er ikke sikrer et bæredygtigt fiskeri efter den pågældende bestand, eller hvis der på den anden side registreres en genoprettelse af bestanden, justerer Rådet efter forslag fra Kommissionen med kvalificeret flertal de TAC'er, der er fastsat første afsnit, i overensstemmelse med NAFO-beslutningen. |

Ændring 5

Artikel 5, stk. 4

4. Hver enkelt medlemsstat fordeler sin hellefiskkvote mellem sine fartøjer opført på den i stk. 1 omhandlede liste. Medlemsstaterne underretter Kommissionen om kvotefordelingen hvert år senest den 15. december. | 4. Hver enkelt medlemsstat træffer de nødvendige foranstaltninger for at fordele sin hellefiskkvote mellem sine fartøjer opført på den i stk. 1 omhandlede liste. Medlemsstaterne underretter Kommissionen om kvotefordelingen hvert år senest den 15. januar. |

Ændring 6

Artikel 6, stk. 3

3. Når de mængder hellefisk, der er givet meddelelse om i henhold til stk. 1, litra b), skønnes at udgøre 70 % af medlemsstatens kvote, indsender førerne de i litra b) omhandlede meddelelser dagligt. | 3. Når de mængder hellefisk, der er givet meddelelse om i henhold til stk. 1, litra b), skønnes at udgøre 70 % af medlemsstatens kvote, indsender fartøjsførerne de i litra b) omhandlede meddelelser hver tredje dag. |

Ændring 7

Artikel 7, stk. 1

1. De daglige mængder hellefisk, der opbevares om bord under fartøjets ophold i underområde 2 og afsnit 3 K, L, M, N, O, skal være stuvet separat fra andre fangster og være tydeligt mærket. | 1. Under hensyntagen til såvel besætningens sikkerhed som til fartøjets bevægelser, der begge er omfattet af kaptajnens ansvar og kompetence, skal de daglige mængder hellefisk, der opbevares om bord under fartøjets ophold i underområde 2 og afsnit 3 K, L, M, N, O, være stuvet separat fra andre fangster og være tydeligt mærket. |

Ændring 8

Artikel 8

Artikel 8 Tolerancemargen i forbindelse med vurdering af mængderne anført i logbogen Uanset artikel 5, stk. 2, i Kommissionens forordning (EØF) nr. 2807/83 og artikel 9, stk. 2, i Kommissionens forordning (EØF) nr. 2868/88 fastsættes den tilladte tolerancemargen i forbindelse med vurdering af den ombordværende mængde i kg til 5% af den i logbogen anførte mængde. | udgår |

Ændring 9

Artikel 9, stk. 4 a (nyt)

| 4 a. Foranstaltningerne i denne artikel gælder udelukkende fartøjer, der medfører en særlig fiskeritilladelse, som anført i artikel 4. |

Ændring 10

Artikel 10, afsnit 1 a (nyt)

| Foranstaltningerne i denne artikel gælder udelukkende fartøjer, der medfører en særlig fiskeritilladelse, som anført i artikel 4. |

[1] Endnu ikke offentliggjort i EUT.

--------------------------------------------------